«ҚАЗІРГІ ӘЛЕМДЕГІ ӨЗІН-ӨЗІ ТАНУ ТҰЖЫРЫМДАМАЛАРЫ ЖӘНЕ ТЕХНОЛОГИЯЛАРЫ » ПӘНІ БОЙЫНША МАГИСТРАНТТАРДЫҢ ӨЗІНДІК ЖҰМЫСТАРЫ (МОБЖ) ЖӘНЕ ОЛАРДЫ ОРЫНДАУ ТУРАЛЫ ӘДІСТЕМЕЛІК ҰСЫНЫСТАР

**1 МОБЖ.** *«Өзін-өзі тану мәселесі туралы айтылған ой-пікірлер бойынша библиографиялық картотека жасау »* атты тапсырманы орындау үшін магистранттар алдымен аталған ұғымға берілген анықтамалары «Педагогика және психология» салалық түсіндірме сөздігінен және басқа сөздіктерде берілген анықтамаларды жазып алып, олардың құрылысы, мәні, мазмұны бойынша салыстырып, қайта анықтама өзін-өзі тану мәселесін қарастыруға тиімді екеніне дәлелдер келтіреді.

**2- МОБЖ.** *«Өзін-өзі тану тұжырымдамаларының даму кезеңдері. Әр замандағы тұжырымдамалық көзқарастарға сипаттамалық талдау жасау»* (презентация) тапсырманы орындау үшін өзін-өзі тану үдерісінің ежелгі дәуірдегі даму кезеңдерінен бастап, қазіргі жаһандық мәселе ретіндегі орнына сипаттама жасап талдайды. МӨЖ презентация түрінде тапсырылады.

**3-МОБЖ.** *«Ш.Амонашвилидің педагогикалық еңбектеріндегі ізгілік қағидалары» тақырыбына реферат дайындау*» атты тапсырманы орындауда магистрант ізгілік педагогикасының көрнекті өкіліШ.Амонашвилидің ізгілікті педагог болудың хақ жолын *ата-ана, бала, мектеп* үштігіндегі бірлікпен ұштастыруымен байланыстырып, ізгілікті педагогиканың мәні әрбір баланың, әрбір адамзаттың өміріне деген қамқорлық екенін талдайды.

**4- МОБЖ.** *«Қазіргі әлемдегі мәңгілік жалпыадамзаттық құндылықтардың өзін-өзі танудағы орны» тақырыбына реферат дайындауда* магистрант бүкіләлемдік деңгейдегі мәңгілік жалпыадамзаттық құндылықтардың адам өміріндегі құндылықтық мәні туралы айтылған ой-пікірлерді жинақтап, өз ойымен тұжырымдайды. Рефератқа қойылатын талаптар сақталуы тиіс.

**5-МОБЖ**. ***«****Рухани-адамгершілік білім берді басқа елдермен салыстыру»* тапсырмасын қазіргі әлемдік өркениеттегі адамгершілік тәрбие, өзін-өзі тану мәселелері және осы саладағы білім мазмұнының әр елдердегі оқытылу жағдайларына салыстырмалы талдау жасай отырып, магистрант олардың айырмашылықтарын анықтайды, өзіндік пікір қосады, презентация түрінде қорғайды.

**6 МОБЖ.** *«Өзін-өзі тану» пәні оқытушысының тұлғалық портреті»* тақырыбындағы жұмысты орындау үшін магистрант мұғалімге қойылатын педагогикалық талаптарды саралай отырып, өзін-өзі тану оқытушысының тұтас портретін құрастырады.Өзін-өзі тану оқытушысының арнайы әдіс-тәсілдері басшылыққа алынады.

**7-МОБЖ.«**Адамөмірінің мәні және өмірлік бағыт» тақырыбына «келісу-келіспеу» эссесін жазу .